Politivennen, 1807-01-01
Til det kongelige General Postamt. Den berømmelige Nidkjærhed for ikke blot Embeds Pligters Opfyldelse, men for Forbedring, Udvidelse, og gradvis stigende Fuldkommelse af alt deres Embedmagt Underliggende, der udmærker det Sæt af Mænd, til hvem dette skrives, er et Vink til enhver Jagttager at fremlægge for dem enhver Ting, var den end nok saa liden, der efter hans velmenende Tanker er enten en Uorden, der bør hæves, eller en Forbedring som kan ønskes. Det er en ny og skjøn Foranstaltning, at man nu, hvad før ikke var muligt, kan faae Postbefordring til og fra Fredensborg. Egentlig talt er det Postbefordring mellem Fredensborg og Hirsholm, paa hvilket sidste Sted denne Befordring er maget saaledes at indtræffe, at de med samme ankomne kunne komme med Helsingørsposten, ifald paa samme er Plads. Vognen til denne Befordring afgaaer allerførst fra Frederiksborg, hvorfra den gjør omtrent 1/2 Miil baglænds, saa at sige, til Fredensborg, og siden derfra til Hirsholm. Det er en simpel Bondevogn. Herved vover Jndsenderen at fremsætte to Mangler, som det synes ham, til højere Overtænkning. 1) Ved Vognen. At denne er liden er ingen Mangel, thi det skulde være højst forunderligt Tilfælde, der paa denne Rejse afgav flere Rejsende, end der paa denne lille Vogn kan rummes; ikke eller paaankes her dens Skabning. Mange ere meget vel tilfreds med Bonde-Age, som det kaldes, ja foretrække Bondens lille Jolle endog ofte for den store Vogn, og alle i Danmark Rejsende ere nu engang saaledes vante til de smaae Vogne, at ingen deri kan finde noget paafaldende. - Men en vigtig Mangel er det, naar denne lille Vogn, paa enhver Tid uden for Sommeren, har aabne Hauger. Og dette er Tilfældet. At forflytte sine Fødder udaf en stor tæthauget Vogn, ind i en aldeles aaben Bondevogn, hvor de inden saa Øjeblikke ere gjennemblæste af Vinden og stive af Kulde, er ubehageligt. J denne Henseende foreslaaes, enten at paalægge, at den fra Frederiksborg afgaaende Vogn er forsynet med flættede eller paa anden Maade tætte Hauger, eller at lade 2 til 3 tætte Fadinger til dette Slags Vogne forfærdige for Postamtets Regning, som kunde være under den Frederiksborgske Postmesters Værge, og det af ham paasees, at den Tilsagte paasatte sin Undervogn slig Fading, før ham afgik. At Sæderne bør være gode, trofast anbragte, ikke skadelige for de Rejsendes Klæder, alt dette er Ting, som det er den Postmester, fra hvem Befordringen først expederes, den smalleste Sag at overholde, helst hvis Stedet er en Købstad, hvor Politiets Bistand øjebliklig kan haves. 2.) En anden og virkelig væsentlig Mangel ved denne Befordring bør det vel kaldes, dersom Vognen afgaaer fra Frederiksborg saa bepakket med Kasser og Stykgods, at de Rejsende ikke uden paa den allerubekvemmeste Maade kunne stuves derpaa, og ved Ankomsten til Hirsholm, befinde sig stinde i Knæ og Ben, og ligesom lemlæstede af dette umenneskelige Siddende. Og nu hvor stor maae ikke slige forpinte Rejsendes Harm være, naar det Haab i Hirsholm endelig at see Enden paa deres Gjenvordighed, ved at forflyttes over paa Helsingørposten, paa engang glipper og denne Befordring ankommer smekfuld af Rejsende, der ere tegnede til hele Farten fra Helsingør til Kbhvn, og naar de nu see ingen anden Udvej, end at maatte atter spændes paa Pinebænken fra Hirsholm til Kbhvn. Denne Mangel troer Anmælderen meget letteligen at kunne forebygges ved a.) at beordre Postmesteren i Frederiksborg ikke at lade læsse mere Gods paa Vognen, end at det befalede Antal Rejsende mageligen, og uden mindste Lidelse, kunne have deres Pladser paa Vognen; derimod i det indløbende Tilfælde, at mere Gods var til Forsendelse, at tilsige endnu een Vogn, som tom skulde følge med til Fredensborg. Saaes nu der, at der ingen Rejsende var, eller ikke flere Rejsende, end at de magelig Godset uagtet, kunne sidde op, da skulde hin tomme Vogn vende, som unødvendig, tilbage; da den derved aarsagede Bekostning paa saa kort Vej ikke var at see paa. Var derimod det fulde Tal Rejsende indskrevet i Fredensborg, eller dog saamange, at de ikke kunde fange godt Sæde paa den Vogn, hvor Godset var, da skulde den tomme Vogn være dem til Tjeneste og følge med til Hirsholm. b) Videre burde, troer Anmælderen, hvis det her Foreslagne findes grundet, Postmesterne i Fredensborg, Hirsholm, Lyngby, i Mangel af at slig Forsigtigheds Forholdsregel forsømmedes i Frederiksborg, være berettigede til, at tilsige hos sig en Hielpevogn, hvis Bekostning burde falde det Postkontor til Last, der var Skyld deri. Alt, hvad her er sagt, grunder sig i øvrigt paa bevislige Kjendsgjerninger.